In nomine Verbi incarnati. Ego Constantinus, reminiscens enormitatem peccatorum meorum, dono Deo et sanctis ejus Petro et Paulo, et ad locum Cluniacum, quendam terram indominicatam in villa Burgundia, in quomitatu Matisconense. Habet supradicta terra in longitudine perticas XXV, in latitudine V; terminat a mane et ad meridie terra Sancti Petri et via publica, a sero terra Adoardi, a cercio terra Sancti Pontii. Facio autem hanc donationem in tali tenore, ut omni tempore teneant sine ullo contradicente. Si quis autem hanc donacionem calumniare voluerit, conponat auri libra I; et posthec firma et stabilis permaneat, constipulatione subnixa. S. Constantini, qui fieri et firmare jussit. S. Bernardi. S. Constantini. S. Arberti. S. Leotardi. S. Adalberti. Actum villa Sancti Pontii publice, regnante Rodberto rege anno VI. Data per manu Fideli, V idus februarii.